**Ādažu novada domes**

**Atklāta konkursa**

**„Ādažu pirmsskolas izglītības iestādes “Strautiņš” fasādes vienkāršotā atjaunošana”**

**(ID.Nr. ĀND 2018/111)**

atklāta konkursa komisijas sēdes

# **PROTOKOLS Nr.05-30-2018/111-5**

|  |  |
| --- | --- |
| Ādažos | **2018.gada 18.decembrī** |

## **Sēde sākās:**

## Komisijas priekšsēdētājs atklāj sēdi plkst. 10.00.

**Sēdē piedalās:**

|  |  |
| --- | --- |
| Komisijas priekšsēdētājs:Komisijas locekļi: | Valērijs BulānsEverita KāpaArtis BrūversHalfors KrastsUģis DambisAlīna Liepiņa-Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194, Ādažu novada domes 2018.gada 13.aprīļa lēmums Nr. 72 un Ādažu novada domes 2018.gada 25.septembra lēmums Nr. 226.

**Darba kārtībā:**

Piedāvājumu vērtēšana iepirkumā „Ādažu pirmsskolas izglītības iestādes “Strautiņš” fasādes vienkāršotā atjaunošana” (ID.Nr.: ĀND 2018/111).

**Darba gaita:**

1. V. Bulāns atgādina, ka noteiktajā termiņā EIS sistēmā piedāvājumus bija iesnieguši 4 pretendenti.

Piedāvātās cenas:

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums** **(bez PVN)** |
| "Baltic Builders Aliance" SIA | 04.12.2018 plkst. 08:23 | EIRO 1213634.45 |
| BRBC PS | 03.12.2018 plkst. 15:26 | EIRO 905648.02 |
| "Plastik" SIA | 04.12.2018 plkst. 09:46 | EIRO 933815.87 |
| "PRO DEV" SIA | 03.12.2018 plkst. 16:38 | EIRO 791786.57 |

1. V. Bulāns atgādina, ka 7.decembra sēdē (Prot. Nr. 05-30-2018/111-3) Komisija vērtēja SIA "PRO DEV" iesniegtā piedāvājuma kvalifikācijas dokumentu atbilstību iepirkuma nolikuma prasībām un secināja, ka pretendents veikto būvdarbu sarakstā ir norādījis 4 (četrus) realizētus būvdarbu līgumus no kuriem 2 (divi) realizētie būvdarbu līgumi atbilst nolikuma 8.4. punkta 1) apakšpunkta norādītajam apjomam (ēkas renovācija ar fasādes plaknes siltināšanu vismaz 1500 m² apjomā un jumta plaknes siltināšanu vismaz 600 m² apjomā katrā no ēkām), bet nevienā pēc apjoma atbilstošajā realizētajā līgumā nav ventilējamās fasādes sistēmas.

**Ņemot vērā visu iepriekšminēto, Komisija vienbalsīgi pieņēma lēmumu izslēgt SIA “PRO DEV” no turpmākās piedāvājumu vērtēšanas, pamatojoties uz tā neatbilstību iepirkuma nolikuma 8.4. punkta prasībām.**

1. V. Bulāns atgādina, ka 7.decembra sēdē (Prot. Nr. 05-30-2018/111-3) Komisija vērtēja Pilnsabiedrības “BRBC” iesniegtā piedāvājuma kvalifikācijas dokumentu atbilstību iepirkuma nolikuma prasībām un secināja, ka nepieciešams pieprasīt papildus informāciju par pretendenta piedāvājumā norādīto realizēto līgumu, kurš ietver ventilējamās fasādes izbūvi.
2. V. Bulāns atgādina, ka Pilnsabiedrība “BRBC” bija sniegusi papildus informāciju par realizēto līgumu. Komisija iepazinās ar vēstuli un tās pielikumiem.
3. V. Bulāns atgādina, ka 11.decembra sēdē (Prot. Nr. 05-30-2018/111-4) Komisija atkārtoti uzsāka vērtēt Pilnsabiedrības “BRBC” kvalifikācijas dokumentu atbilstību iepirkuma nolikuma prasībām un secināja, ka pretendenta piedāvājums neatbilst iepirkuma nolikuma 8.4. punktā noteiktajām prasībām, jo no pretendenta piedāvājumā iekļautajiem dokumentiem secināms, ka pretendents kā **galvenais būvdarbu veicējs** nav realizējis 2 (divus) būvdarbu līgumus, kuri atbilst nolikuma 8.4. punkta prasībām.

**Ņemot vērā visu iepriekšminēto, Komisija vienbalsīgi pieņēma lēmumu izslēgt Pilnsabiedrību “BRBC” no turpmākās piedāvājumu vērtēšanas, pamatojoties uz tā neatbilstību iepirkuma nolikuma 8.4. punkta prasībām.**

1. V. Bulāns atgādina, ka 11.decembra sēdē (Prot. Nr. 05-30-2018/111-4) Komisija turpināja vērtēt SIA “Plastik” iesniegtā piedāvājuma kvalifikācijas dokumentu atbilstību iepirkuma nolikuma prasībām un secināja, ka pretendents veikto būvdarbu sarakstā ir norādījis 3 (trīs) realizētus būvdarbu līgumus no kuriem 2 (divi) realizētie būvdarbu līgumi atbilst nolikuma 8.4. punkta 1) apakšpunkta norādītajam apjomam, bet nevienā no minētajiem līgumiem nav tikusi veikta ventilējamās fasādes sistēmas izbūve. Vērtējot pretendenta 3 (trešo) norādīto līgumu Komisija secināja, ka līguma ietvaros tika veikti ventilējamās sistēmas izbūves darbi, tomēr konkrētā līguma ietvaros netika veikta arī jumta siltināšana vismaz 600 m² apjomā.

**Ņemot vērā visu iepriekšminēto, Komisija vienbalsīgi pieņēma lēmumu izslēgt SIA “Plastik” no turpmākās piedāvājumu vērtēšanas, pamatojoties uz tā neatbilstību iepirkuma nolikuma 8.4. punkta prasībām.**

1. V. Bulāns atgādina, ka 11.decembra sēdē (Prot. Nr. 05-30-2018/111-4) Komisija turpināja vērtēt SIA “Baltic Builders Alliance” iesniegtā piedāvājuma kvalifikācijas dokumentu atbilstību iepirkuma nolikuma prasībām un secināja, ka nepieciešams pieprasīt papildus informāciju par pretendenta piedāvājumā norādīto realizēto līgumu, kurš ietver ventilējamās fasādes izbūvi.
2. V. Bulāns informē, ka SIA “Baltic Builders Alliance” ir sniegusi informāciju, kas apliecina, ka pretendentam ir pieredze ventilējamās fasādes izbūvē. Komisija lemj atzīt SIA “Baltic Builders Alliance” kvalifikāciju par atbilstošu nolikuma 8.4. punkta prasībām.
3. Komisija turpina vērtēt SIA “Baltic Builders Alliance” kvalifikācijas dokumentu atbilstību iepirkuma nolikuma prasībām un secina, ka piedāvājums ir atbilstošs.
4. Komisija turpina vērtēt SIA “Baltic Builders Alliance” iesniegtā tehniskā piedāvājuma atbilstību iepirkuma nolikuma tehnisko specifikāciju prasībām un secina, ka tas ir atbilstošs.
5. Komisija turpina vērtēt SIA “Baltic Builders Alliance” iesniegto finanšu piedāvājumu un konstatē, ka finanšu piedāvājumā kopējā līgumcena ir norādīta – 1 003 871.45 EUR bez PVN. Komisija secina, ka EIS sistēmas izveidotajā Finanšu piedāvājumu apkopojumā SIA “Baltic Builders Alliance” norādītajā kopējā līgumcenā - 1 213 634.45 EIRO ir iekļauts PVN. Komisija secina, ka vērtējamā finanšu piedāvājuma summa ir 1 003 871.45 EUR bez PVN. Komisija veic citu aritmētisko kļūdu pārbaudi un secina, ka citas aritmētiskās kļūdas nav konstatējamas.
6. Komisija pārbauda, vai uz SIA “Baltic Builders Alliance” un tās apakšuzņēmēju (SIA “Velve-AE”) nav attiecināmi Publisko iepirkumu likuma 42.pantā noteiktie izslēgšanas nosacījumi attiecīgajā datumā. Komisija secina, ka izslēgšanas nosacījumi nav attiecināmi.
7. Komisija lemj par līguma slēgšanas tiesību piešķiršanu atbilstoši nolikuma 13.4.punktam.

**Komisija vienbalsīgi nolemj:**

1. **Piešķirt līguma slēgšanas tiesības iepirkumā SIA “Baltic Builders Alliance”, pamatojoties uz nolikuma 13.4.punktā noteikto. Kopējā līgumcena – 1 003 871.45** **EUR bez PVN;**
2. **Ievietot informāciju par piešķirtajām līguma slēgšanas tiesībām EIS sistēmā;**
3. **Paziņot par pieņemto lēmumu pretendentam, ievietot informāciju ĀND mājaslapā;**
4. **Paziņot par pieņemto lēmumu pretendentiem;**
5. **Uzdot N.Masaļskim risināt jautājumu par finansējuma apmēru konkrētā iepirkuma realizācijai.**

**Sēdi slēdz:**

Komisijas priekšsēdētājs sēdi slēdz plkst. 11:00.

**Pielikumā:**

1. SIA “Baltic Builders Alliance” vēstule.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

 \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone